NAVODILA ZA PISANJE ČLANKA ZA POSVETOVANJE
“KOMUNALNA ENERGETIKA”

Jože VORŠIČ, Miran HORVAT, Andrej ORGULAN

POVZETEK

Ta navodila podajajo osnovne napotke za pisanje članka za mednarodno posvetovanje “Komunalna energetika”. Ta dokument vsebuje informacije o velikosti papirja, oblikah pisav in njihovi velikosti. Opisan je tudi način pisanja enačb, enot, slik in literature. Navodila so hkrati primer za obliko članka. Povzetek naj bo napisan v slovenskem in angleškem jeziku in naj ne presega 200 besed.

ABSTRACT

Instructions providing basic guidelines for preparing camera-ready papers for the international symposium “Power Engineering”. The document contains information regarding desktop publishing format, type sizes, and type faces. Style rules are provided that explain how to handle equations, units, figures, tables and references. This document itself is an example of the desired layout for papers. This abstract should not exceed 200 words.

# UVOD

Članek naj bo, kolikor je pač možno, čimbolj podoben tem navodilom, ki predpisujejo obliko članka in vsebujejo informacije o velikosti papirja in velikosti ter obliki pisav. Za morebitne dodatne informacije se obrnite na organizacijski odbor posvetovanja; Smetanova ulica 17, 2000 Maribor (dr. Jože Pihler, Jurček Voh), tel. (02) 220 70 61, (02) 220 70 84, fax (02) 252 54 81ali (02) 220 72 72.

Uvod začnite pisati na prvi strani samo v primeru, da imate dovolj prostora za vsaj tri vrstice teksta. V nasprotnem primeru začnite z uvodom na naslednji strani. Članek naj praviloma ne presega deset (10) strani.

# PRIPRAVA ZA TISK

Če uporabljate računalnik kot pripomoček za pisanje članka, se čimbolj držite predpisane oblike. Za tisk uporabite papir velikosti A4 (210×297 mm

1. *Oblika in velikost pisave:* Obstaja veliko število pisav. Uporabite proporcionalno obliko pisave kot je Times (New) Roman ali Dutch. Če takšne pisave nimate, uporabite najpodobnejšo. Velikost pisave za tekst naj bo dvanajst (12) točk (points). Minimalna velikost pisave za preglednice in opombe je 10 točk. Primer uporabe velikosti pisav podaja preglednica 1.

To je primer pisave Times Roman 10 točk.

To je primer pisave Times Roman 11 točk.

**To je primer pisave Times Roman 11 točk polkrepko (bold).**

To je primer pisave Times Roman 12 točk.

**To je primer pisave Times Roman 12 točk polkrepko (bold).**

To je primer pisave Times Roman 13 točk.

**To je primer pisave Times Roman 13 točk polkrepko (bold).**

To je primer pisave Times Roman 14 točk.

**To je primer pisave Times Roman 14 točk polkrepko (bold).**

Preglednica I: Velikosti uporabljenih pisav

|  |  |  |
| --- | --- | --- |
| Velikost | Komentar | Videz |
| pisave |  | *Nagnjeno* | **Polkrepko** |
| 10 | Spuščeno (subscripts) in dvignjeno (superscripts) |  |  |
| 11 | Komentar, življenjepis |  |  |
| 12 | Osnovni tekst, preglednice, podnaslovi slik, podpoglavja in imena avtorjev | *Povzetek* | **Podpoglavja** |
| 13 | Glavna poglavja |  | **Poglavja** |
| 14 | Naslov članka |  | **Naslov članka** |

1. *Oblika:* stran oblikujte tako, da bo zgornji rob širok 40 mm, spodnji rob 25 mm in levi ter desni rob 25 mm. Širina teksta je tako cca. 160 mm.

# DODATNE ZAHTEVE

## Slike in preglednice

Naslovi oz. opisi slik naj bodo pod sliko; naslovi preglednic naj bodo nad preglednicami. Preglednice in slike naj bodo postavljene tako, da jih boste najprej omenili v tekstu. Uporabljajte okrajšave npr. “sl. 1” celo na začetku stavka.

Oznake osi v slikah oz. grafih lahko bralca pogosto zmedejo, zato raje uporabljajte imena kot simbole. Pišite npr. “napetost” ali “napetost, U”, ne samo “U.” Enote pišite v oklepajih.



Sl.1: Oblikovanje tipične strani

## Številčenje

Vire (literaturo) številčite zaporedoma in jo navajajte v oglatih oklepajih [1]. Sklicujte se preprosto na številko vira, npr. kot v [2]. Ne uporabljajte “vir [2]” ali “lit. [2]”.

Opombe številčite z dvignjeno pisavo1. Opombo napišite na dnu strani na kateri jo navedete in jih ne dodajajte spisku virov oz. literature na koncu prispevka.

Ne številčite strani!

## Okrajšave in kratice

Okrajšave in kratice razložite, ko se prvič pojavijo v tekstu (tudi, če ste jih razložili v povzetku). Splošnih okrajšav kot so IEEE, SI, ac, dc in rms ni potrebno definirati. Če ni nujno potrebno ne uporabljajte kratic oz. okrajšav v naslovu.

## Enačbe

Enačbe številčite zaporedno z desno poravnanimi številkami v oklepaju, kot v (1). Enačbe pišite strnjeno in uporabljajte ustrezne funkcijske oznake. Simbole za veličine in spremenljivke (razen grških simbolov) pišite nagnjeno v enaki pisavi kot tekst. Za znak minus uporabljajte namesto kratkega raje podaljšani vezaj. Uporabljate oklepaje, da se izognete možnim nejasnostim v zapisu. Kadar so enačbe del stavka pišite vejice in pike.

 (1)

kjer je: *L* - dolžina izgubne poti,

 *dl* - element na poti *L,*

 *D1* - premer površine pri *dl.*

Simbole, uporabljene v enačbi, pojasnite predtem v tekstu ali pa neposredno za enačbo. V tekstu se sklicujte na enačbe preprosto kot v (1), ne pa en. (1) ali podobno, razen na začetku stavka.

# VIRI, LITERATURA

Viri so za bralca pomemben del prispevka, torej naj bodo *popolni in točni*. Navedenih virov ne preverjamo, torej bodo objavljeni tako kot jih poda avtor, razen če napako opazi recenzent. Pomanjkljivost zmanjšuje vrednost prispevka. Navajajte tudi (predvsem) vire katerih avtorji niso tudi avtorji prispevka.

1. J. Voršič, V. Muzek in A. Orgulan, “Influence of the network development on the voltage waveform distortion,” Proceedings of the second International Conference on Power Quality, 1992, pp C-24:1-7.
2. J. Voršič, V. Kranjc, J. Krope and E. Grilc, “Vroča voda ali plin - dilema snovalcev komunalne energetike,” Zbornik referatov drugega mednarodnega posvetovanja Komunalna energetika, Maribor 1992, pp 15-30.ib

Naslov avtorjev

Izr. prof. dr. Jože Voršič

Andrej Orgulan, dipl.inž.el.

Miran Horvat, dipl.inž.el.

Univerza v Mariboru, Fakulteta, za elektrotehniko, računalništvo in informatiko

Koroška cesta 46, 2000 Maribor, Slovenija

Tel: + 386 2 220 71 72

Fax: + 386 2 252 54 81 ali + 386 2 251 11 78

Elektronska pošta: power.eng@um.si